ROMANIA

JUDETUL MURES Proiect,

CONSILIUL LOCAL MUNICIPAL TIRGU-MURES

#### HOTĂRÂREA

#### Nr.\_\_\_\_\_\_\_\_\_din\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2014

***privind modificarea******şi completarea art. 1******al******Hotărârii Consiliului Local nr. 90 din 7 martie 2013 privind aprobarea indicatorilor tehnico-economici şi a documentaţiei tehnice pentru proiectul “Reabilitare termică a blocului de locuinţe prin POR DMI 1.2. , din Aleea Cornişa nr. 28, Tîrgu-Mureş”***

**Consiliul Local al Municipiului Tîrgu-Mureş, întrunit în şedinţa ordinară de lucru**,

Văzând Expunerea de motive nr. 13284/103 din 20.03.2014 a Primarului municipiului Tîrgu-Mureş, ***privind modificarea******şi completarea art. 1******al******Hotărârii Consiliului Local nr. 90 din 7 martie 2013 referitoare la aprobarea indicatorilor tehnico-economici şi a documentaţiei tehnice pentru proiectul “Reabilitare termică a blocului de locuinţe prin POR DMI 1.2. , din Aleea Cornişa nr. 28, Tîrgu-Mureş”,*** prin Serviciul Juridic, Logistic, Licitaţii şi Asociaţii de Proprietari,

În baza prevederilor art. 19, lit. a) din OUG nr. 18/2009, privind creşterea performanţelor energetice la blocurile de locuinţe, a Hotărârii Guvernului nr. 1061/2012 pentru modificarea anexei nr. 2.4 la Hotărârea Guvernului nr. 363/2010 privind aprobarea standardelor de cost pentru obiective de investiţii finanţate din fonduri publice şi a ghidului solicitantului pentru Domeniul de intervenţie 1.2 – *Sprijinirea investiţiilor în eficienţa energetică a blocurilor de locuinţe”,*

În temeiul art.36, alin (4), raportat la lit. a şi d şi ale art.45 din Legea nr.215/2001 privind administraţia publică locală, republicată,

***H o t ă r ă ş t e :***

 **Art.1.** Se aprobă modificarea si completarea articolului 1 din **Hotărârea Consiliului Local nr. 90 din 7 martie 2013, acesta urmând a avea următorul conţinut:**

*Art.1. Se aprobă modificarea Documentaţiei tehnico-economice şi a indicatorilor tehnico-economici pentru proiectul „Reabilitare termică a blocului de locuinţe prin POR DMI 1.2., din Aleea Cornişa nr. 28 – Tîrgu-Mureş”conform Anexei care face parte integrantă din prezenta hotărâre.*

**Art. 2.** Cu aducere la îndeplinire a prevederilor prezentei hotărâri se încredinţează primarul municipiului Tîrgu-Mureş – dr. Dorin Florea, prin Direcţia economică, Serviciul Juridic, Logistic, Licitaţii şi Asociaţii de Proprietari.

 **VIZĂ DE LEGALITATE PREŞEDINTE DE ŞEDINŢĂ,**

**SECRETARUL MUNICIPIULUI TG-MUREŞ,**

 **Maria Cioban**

**Anexa**

**Indicatorii tehnico-economici**

***pentru proiectul „Reabilitare termică a blocului de locuinţe din Aleea Cornisa nr.28 – Tîrgu-Mureş”***

***1. Indicatori valorici :***

1.1. Valoarea totală a lucrărilor de intervenţie, inclusiv T.V.A –total = **824,83201** Mii lei,

din care: construcţii-montaj (C + M) inclusiv T.V.A.= **765,53362** Mii lei;

1.2. Investiţia specifică (C+M/aria utilă a blocului) inclusiv T.V.A. = **0,2447 Mii lei/m2 (a.u.);**

***2. Indicatori fizici:***

2.1. Durata de execuţie a lucrărilor de intervenţie: **5 luni**;

2.2.Durata perioadei de garanţie a lucrărilor de intervenţie (ani de la data recepţiei la terminarea lucrărilor) : **3 ani**;

2.3Durata de recuperare a investiţiei, în condiţii de eficienţă economică: **5,9 ani**;

2.4.Consumul anual specific de energie pentru încălzire corespunzător blocului izolat termic = **79,29 kWh/m2 (a.u.) si an**;

9.2.5. Economia anuală de energie : **815.594 kWh/an**

în tone echivalent petrol: **66,80 tep**;

2.6.Reducerea anuală a emisiilor de gaze cu efect de seră echivalent CO2: **167.387,20 kg CO2/an;**

2.7.Numărul de apartamente reabilitate pentru creşterea eficienţei energetice: **44 aparta**mente;

2.8.Izolarea termică a părţii opace a faţadelor, inclusiv soclu, atic şi şpaleţi: **2394,23 mp**;

2.9.Înlocuirea tâmplăriei exterioare existente, inclusiv închiderea balcoanelor pentru spaţii individuale : **666,33 mp**;

2.10.Înlocuirea tâmplăriei exterioare existente, inclusiv închiderea balcoanelor, pentru spaţii comune: **3,63 mp**;

2.11.Termo-hidroizolarea acoperişului tip terasă, respective izolarea termică a planşeului peste ultimul nivel în cazul existenţei şarpantei: **523,35 mp**;

2.12.Termoizolare planşeu peste subsol neîncălzit: **336,31 mp**.

***3. Eşalonarea investiţiei*** *- total INV/C+M în lei:*

3.1. Anul 1: **824.83201** Mii lei ;

 3.2. Anul 2 : - Mii lei.

ROMÂNIA **INIŢIATOR:**

JUDEŢUL MUREŞ PRIMAR,

MUNICIPIUL TÎRGU-MURES dr. Dorin Florea

Serviciul Juridic, Logistic, Licitaţii şi Asociaţii de Proprietari

Nr. 13284/103 din 20.03.2014

#### EXPUNERE DE MOTIVE

***privind modificarea******şi completarea art. 1******al******Hotărârii Consiliului Local nr. 90 din 7 martie 2013 privind aprobarea indicatorilor tehnico-economici şi a documentaţiei tehnice pentru proiectul “Reabilitare termică a blocului de locuinţe prin POR DMI 1.2. , din Aleea Cornişa nr. 28, Tîrgu-Mureş”***

Municipiul Tg. Mureş a depus spre finanţare europeană nerambursabilă proiecte pentru reabilitarea termică a unor blocuri din Tîrgu-Mureş, în cadrul Programului Operaţional Regional 2007-2013 (POR 2007-2013). Necesitatea implementării proiectului rezultă din cerinţa mai generală privind reducerea consumului de resurse energetice primare, respectiv de diminuare a cantităţii de gaze, cu efect de seră, evacuate în atmosferă şi deci, diminuarea efectelor schimbărilor climatice. Implementarea programului conduce la diminuarea semnificativă a costurilor cu încălzirea locuinţelor şi ameliorarea aspectului urbanistic al localităţilor urbane.

In perioada de evaluare a documentatiei tehnice depuse in cadrul Domeniului de intervenţie 1.2 – *Sprijinirea investiţiilor în eficienţa energetică a blocurilor de locuinţe”,* expertii din cadrul Organismului Intermediar au verificat atat documentatia tehnica elaborata, precum si situatia reala din teren in cadrul vizitei la fata locului, la blocul de locuinţe din Aleea Cornisa nr.28 – Tîrgu-Mureş.

In urma procesului de evaluare a documentatiei tehnice, indicatorii tehnico economici si valorile financiare estimate pentru realizarea lucrarilor de interventie au fost modificate in conformitate cu recomandarile primite.

Noile valori rezultate in urma revizuirii documentatiei sunt necesare a fi supuse aprobarii dumneavoastra in vederea finalizarii procesului de semnare a contractului pentru finantare.

Având în vedere cele prezentate, propunem spre aprobarea Consiliului Municipal Tîrgu-Mureş, modificarea ***documentaţiei tehnice-economice şi a indicatorilor tehnico-economici pentru proiectul „Reabilitare termică a blocului de locuinţe din Aleea Cornisa nr.28 – Tîrgu-Mureş****”.*

Aviz favorabil:

 **Şef serviciu,**

Jrs. Dorin Belean